Evit detektiñ, da lâret eo sellet pizh deus ur film ha notenniñ kement fiñvadenn a zo gant muzelloù an tudennoù : Bernez Penvern, Sophie ha Ludovic Gillet. O reiñ pozioù e brezhoneg d'an harozioù, o treiñ diwar ar galleg pe diwar ar saozneg : Corinne ar Mero. A-benn ma c'hellfe ar gomedianed labourat gant an destenn bet troet e vez adskrivet anezhi war ur vandenn treuzwelus, bannet er studio. Ar c'haerskrivañ e vez graet deus  an dra-se : Bernez Penvern.    Hag evel just, o selaou alioù fur ar rener arzel, Laors Skavenneg, ez eus ur skipailh komedianed o prestiñ o mouezhioù d'ar re vrudet kement ha d'ar re vunut ! Brasoc'h-brasañ e teu ar skipailh-se da vezañ. Tri c'homedian a oa c'hwec'h vloaz'zo, deut int da vezañ daou ugent evit hon brasañ oberezhioù...  Met peseurt penn he deus mouezh Sean Connery, hini Christophe Malavoy, pe c'hoazh hini Peter Falk ?